Rikunarita-ORG/Wikinium huggingface dataset:
# 揚州市

| 揚州市 |
| --- |
| 揚州市之所在 |
| **所屬**： | 江蘇省 |
| **屬地**： | 三區二市一縣 |
| **治所**： | 廣陵區 |
| **執事**： | 謝正義 |
| **用語**： | 官話 江淮官話 |
| **人口**： | 四百四十六萬 |
| **建置**： | 明清爲揚州府，二〇一二年成今制 |

**揚州**，古稱**楊州**、**邗**，或稱**廣陵**、**維揚**，簡稱**揚**。禹貢九州所謂揚州者，非今揚州也。居大江之北，今為地级市，隶江蘇省。京杭運河貫於城中，古來漕、鹽繁盛，徽商雲集，時號曰：江省繁麗，莫勝蘇揚。復有文士、名伶者，比比皆是，園林寺觀，往往而在，是爲風流之地。諺云「蘇州以市肆勝，揚州以園林勝，杭州以湖山勝」。江淮間言淮語，蓋以揚州音韻爲宗。

## 沿革

漢爲廣陵國，屬徐州刺史部，六朝因之，及歸北齊，號吳州，以青、兗二州之民充之。隋文帝開皇九年，以吳州爲揚州，治於丹陽，始得今名。大業四年，通濟渠濟，城中百業遂興。唐高祖武德八年，以廣陵爲州治。久之，漸成雄州氣象，時號揚一益二，域外之民咸慕名而至。僖宗光啟三年，淮南節度使高駢爲畢師鐸所害，屬將楊行密圍廣陵半載有餘，城中死者逾半，克之，行密乃自立國。史稱楊吳。宋興，昇揚州府，隸淮南東路。靖康以降，處宋金之界，爲死生之地。及蒙元，屬河南江北等處行中書省。明置揚州府，轄三州七縣，屬南直隸。滿清入關，屠城，後仍爲揚州府。俟清季之鐵道修築以降，揚州財貨命脈爲之所斷，不復繁盛矣。民國元年廢府，以諸縣直隸江蘇省。三年，置淮揚道。三十八年，解放軍入城，置蘇北行政公署，治揚州。西元一九八三年，廢公署，置地級揚州市，直隸江蘇省。二〇〇〇年，改邗江縣爲邗江區。二〇一一年，以江都市爲江都區。二〇一二年，省維揚入邗江，遂成今制，凡三區二市一縣。

## 政區

揚州市行政區劃圖
* 市轄區三：廣陵、邗江、江都
* 縣級市二：儀徵、高郵
* 縣一：寶應
* 勝境：瘦西湖、个園、何園、大明寺

## 它典

* 揚州市政府 互聯網檔案館存錄，時二〇一一年六月七日。
# 巴布亞新幾內亞

**巴布亞新幾內亞**，居太平洋之西南，島國也。香港謂之曰**巴布亞新畿內亞**，臺灣謂曰**巴布亞紐幾內亞**，而簡言**巴新**。大包新幾內亞島東朋，西鄰印尼之巴布亞省。而南與東，則隔海望澳大利亞與所羅門群島。

## 史

西元前八千年，或居於此。一五一一年，葡萄牙人登新幾內亞島。乃至十九世紀初，名為西國知。

一八八四年，英德二國之分是地，以東朋及附島。一九〇六年，屬英者交澳大利亞治，更爲「澳屬巴布亞地」。居八年，澳官軍據屬德者。一九二〇年十二月十七日，國聯委澳治之。及二戰，日本據之。既終，聯合國復委澳治原屬德者。一九四九年，原自屬英德者，爲澳合為一，謂「巴新地」。

一九七三年十二月一日，行內治。一九七五年九月十六日，獨。然猶爲英聯邦屬國。
# 諾福克島

諾福克島所在
**諾福克島**屬澳洲，新南威爾斯省轄之。方圓可三十四點六平方公里。

至西元二零零九年七月，口二千百四十一人。多英國人後裔，自皮特肯群島來。餘者，澳洲、新西蘭、玻里尼西亞之人。全島居民，什八為澳洲公民。百分之十六，則紐西蘭公民。奉英語爲雅言，居民亦操諾福克語。居民奉基督教者，百分之七十一點五。治所在金石城。

自西元一九七九年，至二零一五年五月，是島曾自治。
# 維基大典:卷首

|  |
| --- |
|

丙戌七夕，文言維基大典用世。共筆修典，以獻天下。至今得文**一萬四千八十八**。

夫維基者，知以公天下，以為天下利。

下筆之先，宜閱凡例、章法，以通文理，萬望矜察。

又，詳共平議，請至會館；欲覽新治，惠訪監修。

 |

|  |  |  |
| --- | --- | --- |
|
 **卓著**
皇極天皇像
**皇極天皇**，諱**寶**，是為**寶皇女**。日本茅渟王長女，敏達帝之曾孫也。王妣曰吉備姬，欽明帝女孫。皇女幼有容止，多才藝，能事權門，為高向王妃，而生子漢。後舒明帝得皇女，甚嬖愛，乃冊立為皇后，生皇子中大兄、大海人、皇女間人。皇極帝元年，舒明帝疾困，二月，崩。
是時皇室衰微，大臣蘇我蝦夷用事，蝦夷恐諸皇子共作亂，遂矯奉舒明遺命，率羣臣推皇后立之為帝，稱「皇極帝」。帝即位初，春秋已四十七，充位而已。蝦夷既有功於帝，復當國輔政，歲餘病，蝦夷至是深居簡出，始欲以其子入鹿代己攝行大臣事，帝頷之。
入鹿專國政，焚聖德所營斑鳩宮室，殺山背大兄王，夷其族。盡徵國內百姓為建蝦夷生冢，恣侈行暴虐，士庶怨謗。帝以入鹿狀聞皇子中大兄，中大兄益患之，憤而思變。後四年，百濟、高句麗、新羅三韓使奉表入貢。七月，置朝會，羣臣皆相慶賀。入鹿不疑中大兄等有他故，解劒上殿，入坐席。遂抽刀殺入鹿，斫於階下，並收餘阿附蘇我者，督責謀逆狀。蝦夷聞變，遽匿居館甘檮岡，中大兄自引吏卒攻圍之。鎌足昔與蘇我相善，因說之於蝦夷部曲兵，使宣示逆順，勸反正。翌日，蝦夷部曲兵皆四散，蝦夷懼，計無所出，日暮舉火自焚其第，卒，敕誅其族。

是年，帝內禪，傳位於母弟輕皇子，是為孝德帝，冊封其姊女間人為皇后，中大兄為皇太子。以中臣鎌足爲內臣、同知軍國事，石川麻呂爲右大臣，立麻呂女遠智娘爲太子妃，帝繇是號曰皇祖母尊。改元大化，政由太子，務復王道之遺風，法唐革新，論舊制利害而更張，海內多以為便。
**卓著一覽－評選卓著正典**
金瓜石勸濟堂關公銅像
**漢壽亭侯關羽**，字雲長，本字長生，河東解人也。諡蜀漢壯繆侯。亡命奔涿郡。劉備於鄉里合徒眾，而羽與張飛為之禦侮。備為平原相，以羽、飛為別部司馬，分統部曲。備與二人寢則同床，恩若兄弟。而稠人廣坐，侍立終日，隨備周旋，不避艱險。
**正典一覽－評選正典新知**
《馬泰之雅典娜》* 明治間，日俄之戰於遼也，孰為時**日揆**？
* 化學中有反應，一舉得構六元之環而靡遺原子，其名**維何**？
* 古希臘有神女，司明哲，握樞機，秉武略，臨干戈；主百工之巧，佑英豪之勳；庇城邑而衛邦家，扶正義而黜暴慝者，**誰**耶？（圖）
* 欲求答者，未明其志，而獨詢偏途，遂徒耗心力，而事終不濟者，**何**也？
* 民國廿二年八月以降，**何人**潛附蘇俄，稱新疆王乎？

**大典新知－評選新知** |  |
 **鑒賞渭川田家　王維**
斜陽照墟落，窮巷牛羊歸。
野老念牧童，倚杖候荊扉。
雉雊麥苗秀，蠶眠桑葉稀。
田夫荷鋤至，相見語依依。
即此羨閑逸，悵然吟式微。
賞析
摩詰多隱逸之作，各有殊味。此作異乎他者，以有樸拙類陶也。其辭也，皆以一闊一狹，一興一衰相對，而以作起衰終，有「日之夕矣」之感。牛羊亦歸，何況人乎。

**賞析詩詞**
後梁彩繪浮雕武士石刻
**琳琅博古世事**

今丙午年五月廿五（合西曆二〇二六年七月九日） 。 ※新之

是歲乃平年，日本紀為令和八年，中華民國紀為百十五年。
* 三月十八（西曆五月四日），世界衛生組織通告天下：有遊輪名「洪狄亞斯」者，驟作漢坦之疫，亡者數人。📰
* 二月初六（西曆三月廿四日）巳刻，日軍少尉懷刃潛犯華使館，傔從執之。夜，付其警。無傷。
* 正月十五（西曆三月三日），月有食之，既，色赤如血，天竺、北美利加等地皆見之。此為是歲初食。
* 正月十四（西曆三月二日），自伊朗見伐，朝鮮主金正恩雖倡言益修核武，實陰存和議之機。《朝日新聞》度之，謂季春之交，美主川普適將使華，美、朝兩主或得於斯時相晤云。
* 正月十二（西曆二月廿八日），美利堅會以色列襲伊朗，其主哈梅內伊死之。
* 正月初十（西曆二月廿六日），先是，中國禁軍民兩需之器東輸。日本首相高市言曰：「決不可許容，極遺憾。」

**世情概覽** |

|  |
| --- |
|
 **維基諸策**
 維基中樞
 維基共享
 維基爾雅
 維基文庫

 |

|  |
| --- |
|
 **治學利器**
漢典
國語辭典
異體字庫
粵音字庫
中西曆法
書格
電子古籍
漢籍文庫
明清實錄
朝鮮實錄
**研習寶庫** |
# 三角函數

註︰蓋當今數學之事，誠難僅以文述，而無符號，故凡數學之文，咸有漢字、拉丁字相易之事，以合文言、數學，則無論文理之人，皆可明之也。
**三角函數**，勾股弦與角之繫也。

## 定義

### 直角三角形

直角三角形，取一銳角，簡曰角。為便捷計，不論長短，角之對邊曰勾，角之旁曰股。

角之**正弦**者，弦（ WIKINIUM\_MATH\_PH\_0 ）除勾（ WIKINIUM\_MATH\_PH\_2 ）也（記曰 WIKINIUM\_MATH\_PH\_4 ）；

**餘弦**者，弦除股（ WIKINIUM\_MATH\_PH\_6 ）也（記曰 WIKINIUM\_MATH\_PH\_8 ）；

**正切**者，股除勾也（記曰 WIKINIUM\_MATH\_PH\_10 ）；

**餘切**者，勾除股也（記曰 WIKINIUM\_MATH\_PH\_12 ）；

**正割**者，股除弦也（記曰 WIKINIUM\_MATH\_PH\_14 ）；

**餘割**者，勾除弦也（記曰 WIKINIUM\_MATH\_PH\_16 ）。

### 圓

迨坐標幾何生，其義遂新。以零點為心，徑一作一圓。定其始邊，凡一角，應圓上一點，使徑為弦，縱座標勾，橫為股。因有：

首象限，即自東（零度）始，迄北（九十度），正弦、餘弦、正切、餘切、正割、餘割皆正；

次象限，即自北（九十度）始，迄西（百八十度），正弦、餘割為正，餘弦、正割、正切、餘切皆負；

三象限，即自西（百八十度）始，迄南（二百七十度），正弦、餘弦、正割、餘割皆負，正切、餘切為正；

四象限，即自南（二百七十度）始，迄東（三百六十度，即零度），正弦、餘割、正切、餘切皆負，餘弦、正割為正。

### 級數

以弧度觀之，奇數乘方除以階乘（ WIKINIUM\_MATH\_PH\_18 ），再以正負之法合之，得正弦級數（ WIKINIUM\_MATH\_PH\_20 ）。

偶乘方除以階乘（ WIKINIUM\_MATH\_PH\_22 ），同法合之，得餘弦（ WIKINIUM\_MATH\_PH\_24 ） 。

若依此法，以弧長入，出之長，則三角函數可入複數、矩陣、算子，不必拘於角耳。

### 指數

歐拉究級數，得歐拉等式，知三角函數可以指數示之。取一角，乘負一開方，歐拉數之其乘方，得一數（ WIKINIUM\_MATH\_PH\_26 ）；減倒數，半之，除以負一開方，得正弦（ WIKINIUM\_MATH\_PH\_28 ）；加倒數，半之，得餘弦（ WIKINIUM\_MATH\_PH\_30 ）。

## 公式

商關係

* WIKINIUM\_MATH\_PH\_32
* WIKINIUM\_MATH\_PH\_34

平方關係

* WIKINIUM\_MATH\_PH\_36
* WIKINIUM\_MATH\_PH\_38
* WIKINIUM\_MATH\_PH\_40

和角、差角公式

* WIKINIUM\_MATH\_PH\_42
* WIKINIUM\_MATH\_PH\_44
* WIKINIUM\_MATH\_PH\_46

倍角公式

* WIKINIUM\_MATH\_PH\_48
* WIKINIUM\_MATH\_PH\_50
* WIKINIUM\_MATH\_PH\_52

積化和公式

* WIKINIUM\_MATH\_PH\_54
* WIKINIUM\_MATH\_PH\_56
* WIKINIUM\_MATH\_PH\_58

和化積公式

* WIKINIUM\_MATH\_PH\_60
* WIKINIUM\_MATH\_PH\_62
* WIKINIUM\_MATH\_PH\_64

另有多倍角之式，然其煩雜，不易撰之，是以簡略。

## 見

* 三角學
* 雙曲函數
* 數學分析
# 四諦

**四諦**一名**四聖諦**（梵字曰𑖓𑖝𑖿𑖪𑖯𑖨𑖿𑖧𑖯𑖨𑖿𑖧𑖭𑖝𑖿𑖧𑖯𑖡𑖰，即「四真諦」之謂），釋迦牟尼佛之教法，佛教根本之教義也。四聖諦曰：

* 一曰苦聖諦（梵字曰𑖟𑖲𑖾𑖏）。佛曰：「所謂苦諦者。生苦、老苦、病苦、死苦、憂悲惱苦、怨憎會苦、恩愛別離苦、所欲不得苦。取要言之。五盛陰苦。是謂名為苦諦。」
* 二曰集聖諦（梵字曰𑖭𑖦𑖲𑖟𑖧，一名苦習諦）。佛曰：「所謂習諦者，愛與欲相應，心恒染著，是謂名為苦習諦。」
* 三曰滅聖諦（梵字曰𑖡𑖰𑖨𑖺𑖠，一名苦盡諦）。佛曰：「所謂盡諦者，欲愛永盡無餘，不復更造，是謂名為苦盡諦。」
* 四曰道聖諦（梵字曰𑖦𑖯𑖨𑖿𑖐𑖯，一名苦出要諦）。佛曰：「所謂苦出要諦者，謂賢聖八品道，所謂正見、正治、正語、正行、正命、正方便、正念、正三昧，是謂名為苦出要諦。 」

## 據

* 《增壹阿含經·四諦品》
# 雲南省

| 雲南省云南省 |
| --- |
| 雲南省之所在 |
| **歸屬：** | 中華人民共和國 |
| **屬地**： | 領八市、八州 |
| **治所**： | 昆明市 |
| **執事**： | 省委書記秦光榮 |
| **用語**： | 西南官話 |
| **人口**： | 四千六百萬 |
| **建置**： | 明為雲南承宣佈政使司，及今略無更變 |

**雲南省**，簡書曰**滇**、**雲**。中華人民共和國一省也。漢武帝時，彩雲見南中，遂得此名。省會昆明市。

## 沿革

古南中諸蠻雜居，靡莫之属。不與中國通。楚頃襄王遣莊蹻南征，入滇池，克定南中。以秦絕其歸道，乃自立為滇王。秦呂不韋死，其族徙於南中。漢武帝元封二年，置益州郡，郡治滇池。復有牂牁、犍為、越嶲三郡。漢明帝永平十一年，割益州西境不韋縣、哀牢夷等置永昌郡。三國鼎立，蜀漢置庲降都督，南中建寧、雲南、永昌、興古、朱提五郡屬之。晉興，置寧州刺史領其政。唐玄宗開元二十六年，皮羅閣一統六詔，定都太和，是為南詔國。後晋天福二年，段思平代南詔而自立，是為大理國。宋理宗寶祐元年，蒙古忽必烈汗南征，滅大理國，置雲南行中書省。明興，元梁王據雲南抗禮，滅之，置雲南承宣佈政使司。永樂十一年，析置貴州承宣佈政使司。明永厲中，昭宗亡入滇，旋為清所滅。清宣統三年，蔡鍔等於重陽日起義，雲南光復。共和國立，仍為雲南省。遂成今制。

## 政區

### 地級市

* 昆明市
* 曲靖市
* 玉溪市
* 保山市
* 昭通市
* 麗江市
* 普洱市
* 臨滄市

### 自治州

* 德宏傣族景頗族自治州
* 怒江傈僳族自治州
* 迪慶藏族自治州
* 大理白族自治州
* 楚雄彝族自治州
* 紅河哈尼族彝族自治州
* 文山壯族苗族自治州
* 西雙版納傣族自治州

## 它典

* 雲南省政府
# 華東師範大學

**華東師範大學**，簡曰**華東師大**、**華師大**，滬上之名校也。肇乎公曆一九五一年，瀛海東西，遍其桃李。今校長錢旭紅教授，訓曰「求是創造，爲人師表」。

## 沿革

公曆一九五一年，合大夏大學、光華大學、聖約翰大學諸校爲一校，爲華東師範大學之始。 今有學院十八，其中文、史學、數學、地理、物理諸學系，先於全國，頗具盛名。

## 参見

* 華東師範大學主頁
* 華東師範大學新浪微博
* 華東師範大學官方Facebook
# 羅素伯爵三世

羅素伯爵三世肖像
**伯特蘭羅素**，英國人也，一八七二年生於威爾士。父安博雷，以無神奉聞。母凱瑟琳，斯坦利男爵女。祖父約翰嘗任首相，封伯爵。年二歲，母亡，又二年，父薨，與兄富蘭克見養於祖父母。

年十八，就學於劍橋大學三一學院，師從羅拔韋伯，修數學。逾三年，以學業精，授第七牧者。

羅素謂數學之實，邏輯也，著《數學原理》，以立邏輯主義。一九〇二年，舉羅素悖論，致第三次數學危機，一時學界大驚。又立分析哲學，摒玄學清談，代以數理邏輯。

年三十六，授皇家學會院士。年三十八，拜三一學院講師。一戰，遊行反戰，以《國土法》獲罪而見黜。復又數見囚以反戰。

一九二〇年，羅素遊中國，授哲學於北京。時中國內憂外患，民生凋敝。而羅素閱民情，謂中國將成大器，異於時論甚也。後著《中國問題》。孫文贊曰：「西方知中國者唯斯人也。」

年五十九，其兄薨，羅氏承其爵，惟鮮以稱。年九十八，薨，葬於威爾士之群山。

羅素自幼有憫人之情，生於世家，惟恤黎民，善社會主義之策。惡宗教，斥其百害而無一利。崇懷疑論，贊為萬理之理，以立實證主義，明自然科學之範式，流譽甚遠。